Minu usk - minu võit.
Vaatame 1 Johannese 5:4
"Jah, igaüks, kes on sündinud Jumalast,
võidab ära maailma.
Ja see ongi võit, mis on võitnud ära maailma -
meie usk."
Meie usk on see, mis võidab võidukalt ära maailma.
Minu usk - minu võit.
Mulle meeldib võita ja mitte kaotada.
Ma olen väga kehv kaotaja,
kuid mulle meeldib võita.
Kõigile meeldib võita.
Mõte võidust - eriti tähtsate ja eluliste asjade puhul,
kus tuleb seista silmitsi ka väljakutsete -ja vastuseisuga;
asjadega, mis meid tabavad ja proovile panevad.
Mõte võidust kõigis neis asjades on võimas.
Kui mõelda, et oleks olemas üks vahend,
mis viiks meid võidule, siis see oleks üks ütlemata vinge asi!
Mulle meeldib võita!
Mulle meeldib tunda end võitjana, kui üles lavale jutlustama tulen.
Nagu te teate, ma olen spordi vallas täielik äpu!
See, millest süda täis, sellest suu räägib.
Kuid sellest hoolimata oli mul eriline võimalus
saada osa oma lemmik jalgpallimeeskonna võidumängust,
kus nad tegid tuule alla edetabeli tipus olnud meeskonnale.
Kuid veelgi võrratum oli see, et mul oli peale võistlust võimalus
kohtuda võitjatega nende riietusruumis.
Mul on ka varem taoline võimalus olnud
ja minu jaoks on see ikka täiega suur asi.
Seal valitses täielikult eufooriline õhkkond,
mida igal sammul kroonis võidu hõng.
Omavahel arutati kõike toimunut,
kõik olid kõigi sõbrad
ja nad jagasid oma spordisärkidele ka autogramme,
pannes mindki neile särkidele oma autogrammi andma.
Nii et seda ma tegin,
mispeale nii mõnigi kindlasti hiljem imestab,
et kelle initsiaalid need veel on?
Võit kätkeb endas midagi võimast.
Nii on ka huvitav,
et Piibel räägib me usust samas kontekstis võiduga.
Mis asi see usk üldse on?
Kuidas see välja näeb?
Kuidas see toimib?
Olen aastate jooksul kahjuks näinud ka väga nadisid eeskujusid usust;
eeskujusid, mis heidavad usule halba varju.
Olen näinud inimesi, kes on muutnud usu millekski isekaks.
Jah, me vajame usku,
et ületada asju, mis meie vastu tõusevad,
kuid kui usk muutub isekaks
ja taandub vaid mu enda tahtmistele -
mitte isegi niivõrd vajadustele, kuivõrd tahtmistele -,
siis enesekeskne usk pole küll mingi usk.
Olen näinud ka inimesi
muutmas usku millekski käsumeelseks;
kui mingiks mudeliks,
nii et kui asjad selle järgi ei toimi, pole sul järelikult piisavalt usku.
See aga toob hukkamõistu inimeste üle,
mis on täielik vastand Jeesuse Kristuse olemusele,
keda me armastame ja teenime.
Nii et minu jaoks pole usk ei isekas ega käsumeelne.
Kahjuks olen näinud sedagi, kuidas inimestel on rumal usk.
Rumal usk, mis väljendub häbematuses.
Usu sildi all
tehakse sõna otseses mõttes häbematuid asju.
Rääkisin kord ühe lennujaamas töötava mehega,
kes teab, et olen pastor.
Ta ütles, et neil juhtus seal mõni päev tagasi üks kummaline lugu.
Mingid mehed tulid, lõid oma passid letti
ja nimetasid koha, kuhu nad olid lendamas.
Lennujaama töötaja lõi nimed arvutisse,
kuid ei leidnud ühtegi nende nimel olevat broneeringut.
Seda meestele teatades, vastasid nad:
"Me lendame usus. Me läheme usus välja sinna lennule."
Töötaja uuris uuesti asja
ja küsis, on nad suhelnud oma reisibüüroga?
Mehed jälle vastu: "Me läheme usus selle lennu peale!"
Minu jaoks on sellise asja puhul tegu täielikult rumala usuga.
See on ikka kohe väga rumal usk!
Piiblikoolis käies kohtasin ma ka üsnagi huvitavaid selle.
Seal oli üks kutt, kes otsustas, et Jumal annab talle reedeks auto,
kuna tal oli vaja sõita 600 km kaugusel toimuvasse pulma.
Ta seisis selle auto nimel usus
ja kutsus teisigi kaasa uskuma koos temaga.
Ta oli tulvil usku täis, et Jumal toob talle selle auto.
Reede jõudis kätte ja ma mäletan,
et päike oli juba loojumas ja pimedus võttis maad,
kui see kutt koos mõne teise inimesega
jõllitas ikka veel morni näoga pimedusse,
kuna autot ei paistnud eikusagil.
Rumal usk!
Aga mis see usk siis on ja kuidas see välja näeb?
Usun, et Heebrealastele 11:6 ütleb meile, millest usk alguse saab
ja mis on selle alus.
"Aga ilma usuta on võimatu olla meelepärane,
sest kes tuleb Jumala juurde, peab uskuma, et tema on olemas."
Peab uskuma, et Jumal on olemas.
Jumal ise ütles: "Mina olen."
"Ma olen see, kes ma olen."
Kui vaadata heebrea keelt lähemalt,
siis "Mina olen" oli kõige püham nimi, mis Jumalal üldse olla sai.
Jumal "annab palga neile, kes teda otsivad."
Usk ei taandu vaid sellele, mida Jumal teeb.
Oma olemuselt taandub see sellele, kes Jumal on.
Kui Jumal ütles: "Ma olen see, kes ma olen",
siis see "Ma olen" fraas oli juudi jaoks isegi liiga püha,
et seda üles kirjutada.
Jumala nime mainiminegi oli vaid ülempreesrite õigus.
Ainuüksi ülempreester võis Jumala nime suhu võtta,
kuniks Jumal andis ülempreestrile korralduse,
panna Jumala nimi Tema rahva üle.
Jeesus kasutas seda nime - mina olen.
Üksi Ketsemani aias olles,
kus rist ja ristilöömine virvendasid Ta silme ees
ning 600 sõdurit olid teel sinna aeda,
et võtta kinni mees, kes väitis end olevat Jumala Poja.
Nad küsisid Ta käest, kust seda meest leida
ja Ta vastas: "Mina see olen."
Kuid algkeeles see polnud "Mina see olen" vaid "Mina olen".
Ja niipea, kui Ta oli öelnud: "Mina olen",
langes 600 koolitatud, oskuslikku, relvastatud sõdurit
sellest nimest lähtuva väe all maha.
Nii et kui tahad leida oma usule alust, mis viiks sind võidule,
siis Jeesuse "Mina olen" see on.
"Tema on", on üks päris hea alus, millelt startida.
Seetõttu ära kunagi pane oma usku oma usku,
sest usk on kõigest vahend.
Pane oma usk Jeesusesse, kes on su usu alustaja ja täidesaatja.
Tema on seal, kus usk algas ja kus see lõppeb.
Usk taandub täielikult sellele, kes Ta on,
mitte vaid sellele, mida Ta teeb.
Roomlastele 10:8 räägib Jumala sõnast
ja sellest, et see on su lähedal.
Kus see on?
Sõna on mu lähedal... Kusagil mu lähedal...Kus see siis on?
Aaaa, siin see on!
Ei, ei! Sõna on su suus ja südames!
Sest Paulus ütleb,
et see on see ususõna, mida me kuulutame.
See on su suus ja südames.
"Kui sa oma suuga tunnistad, ' et Jeesus on Issand,
ja oma südames usud, et Jumal on ta üles äratanud surnuist,
siis sind päästetakse."
Kuidas sa saad usklikuks?
Oma suuga tunnistades
ja oma südames uskudes, et Jeesus Kristus on Issand.
Usk tähendab uskumist ja tunnistamist,
aga see tähendab ka Jeesuse valitsusele allumist.
Seda tuginedes sellele, kes Ta on
ja usaldades Jumalat iga oma eluvaldkonna osas.
See on see, mis on minu jaoks usk.
1. Minu usk - minu soosing.
Minu usk ja minu soosing.
Üks vinge asi usu puhul on see, millele see avab meile ligipääsu.
Roomlastele 5:2 on üks mu lemmiksalme.
Sealt tuleb esiteks välja see, et meid on usu kaudu õigeksmõistetud
kelle läbi me oleme usus saanud ligipääsu ka sellele armule,
milles me seisame."
Mis on usk? Usk on vahend.
Mille jaoks?
Et saaksime osa Jumala soosingust ja armust.
Usk on vahend kogemaks armu ja see on nii võimas.
Seetõttu ei saagi sa panna oma usku oma usku,
vaid sa pead panema oma usu Jeesusesse.
Sa ei saa näha päästet, küll aga selle mõju,
sest üks elu saab täiega muudetud.
Kuid sa ei saa näha päästet, sest tegu on vaimse asjaga.
Nii ei saa sa ka näha usku.
Oletagem aga, et usk on kui auto ja sa pead selle eest hoolt kandma.
Sa ei hoia oma autot puhta ja läikivana vaid seetõttu,
et tegu on salongi näidisautoga.
Jah, osade jaoks võib see olla ka hobi,
kuid see pole auto peamine eesmärk.
Auto tõeline eesmärk on viia sind sinna, kuhu sul tarvis.
Ka usu tõeline eesmärk ei ole olla lihtsalt särav ja muljetavaldav.
Sul võib ju olla nö "salongi usk", kuid sest' pole suurt palju abi,
kui oled omadega metsas,
või seisad silmitsi mõne lahinguga või väljakutsega.
Kõige olulisem asi su auto juures pole olla niivõrd muljetavaldav,
kuivõrd viia sind sinna, kuhu sul on tarvis minna.
See on kõige olulisem.
Mõned mõmisevad omaette:
"Mul polegi vaja enamat, kui jõuda vaid punktist A punkti B."
Aga mis siis, kui Jumal kutsub sind punkti G?
Sinu auto aga liigub ainult punktide A ja B vahet.
Nii et kui usk oleks auto,
mis viib sind Jumala armu ja soosinguni,
siis sa tahaksid ju ka hoolitseda oma auto eest.
Kuid mida see tähendab?
Esmalt seda, et me turvame oma autot.
Miks? Sest me ei taha, et keegi selle ära varastaks.
Minult on kord auto varastatud ja see on üks ütlemata kohutav tunne,
kui sa lähed välja ja su autot polegi enam seal.
Minuga juhtus nii aastaid tagasi.
Läksin välja, et minna oma auto juurde
ja seda polnudki enam seal.
Kuniks tund hiljem...
Tänu Jumalale, et ma kohe politseisse ei helistanud!
Mulle meenus, et olin veidi enne sõitnud ajalehte ostma
ja ju ma siis olin nii oma mõtetes,
et unustasin auto sinna ja kõndisin sealt lihtsalt tagasi.
Kuid see tunne, mida kogesin, jäi minuga veel vähemalt tunniks ajaks
Saatan on varas, kes on tulnud varastama, tapma ja hävitama.
Nii et kui me ei taha, et Saatan me usu pahupidi pööraks,
on oluline saada kokku ka sellises õhkkonnas nagu täna siin.
Sest on üks röövel, kes hea meelega õõnestaks su usku.
Mida sa veel teed?
Sa käid oma autoga hoolduses, et mitte õnnetustesse sattuda.
Nii lased sa autol pidureid ja kõike muudki kontrollida.
Pole midagi hullemat, kui nö usuõnnetused!
Kahjuks olen neid oma elus siiski näinud,
kus inimesed tänu tarkuse puudumisele,
valedele valikutele või ka liigsele eneseteadlikkusele,
on elanud usuelu,
mis on toonud kaasa ühe õnnetuse teise järel.
Seetõttu peame olema kindlad, et me ei jäta oma usku unarusse,
vaid teeme kõik meist oleneva, et selle eest hoolt kanda.
Et hoida seda puhtana nagu Jumal seda soovib
ja kogeda seeläbi Jumala soosingut ja armu,
milleni me usk meid viib.
Teine asi, mida sa oma autoga teed, on see, et sa pesed ja puhastad seda.
Seda kõike selleks, et see ei hakkaks roostetama
ja muidu alla käima.
Usu mind, elus on piisavalt asju, mis tahaks söövitada su usku.
Olgu selleks siis negatiivsed hääled sinu ümber ja sinu kohta,
või vahel ka sinu enda peas.
Olgu selleks heitumus, pettumus või unistuste purunemine,
mis samuti püüavad õõnestada su usku.
Seetõttu sa ei saagi
lihtsalt kuidagimoodi hoida alal oma usku,
vaid sa vajad väge, mis lähtub nii Jumala Sõnast
kui õiges keskkonnas viibimisest,
et anda endast parim oma usu eest hoolitsemiseks.
Sest kõik see,
mis Jumalal on oma armu ja soosingu läbi varuks su jaoks,
on liiga oluline, et lihtsalt kuidagi vegeteerida oma usuelus.
Aamen?
Aamen.
Mida sa teed selleks, et teritada oma usku?
See on hea küsimus, mida endalt küsida.
Teine asi, mida autoga veel tegema pead,
et see saaks täita oma rolli,
on see, et sa pead seda tankima.
See on ka põhjus, miks pead viibima jumalakojas.
Selleks on nii palju põhjuseid.
Üks muidugi see, et austada Jeesust
ja seada Ta esikohale nii oma elus, kogukonnas kui igal pool mujal.
Kuid see kätkeb endas ka üht erilist usuatmosfääri.
Päriselt!
Me peame hoolitsema oma usu eest,
mis tähendab ka Jumala Sõna pidevat lugemist
ja jumalarahva seas viibimist.
Mulle meeldib see tarkus,
mida Taavet oma elu kõige madalamal hetkel väljendas.
Ta räägib Psalmides 142 sellest,
kuidas vaenlane on tal kannul, seades talle lõksu.
Kuidas keegi ei hooli temast ja ta pole enam keegi.
Ta ütleb salmis 7:
"Pane tähele mu halisemist, sest ma olen väga nõder!"
Ta oli heitunud ja masenduses,
kuid sellele järgnevad tõelised ususõnad:
"Vii välja mu hing vangist tänama sinu nime!
Õiged käivad mu ümber..."
Kanna sinagi hoolt selle eest, et oleksid ümbritsetud
Jumalat ülistavate ja kiitvate inimestega,
kes mõistavad usus peituvat väge.
Ole seal, kus kuulutatakse usku täis Jumala Sõna.
Kus lauldavad laulud on täis usku.
Kus sind ümbritsevad inimesed toovad endaga kaasa usuõhkkonna.
Päriselt ka!
Vahel, kui oled omdega täiega nullis
ja kõik asjad kisuvad kiiva
ning põrgu on sõna otseses mõttes lahti,
siis viimane asi, mida teha tahad,
on minna kogudusse, kus kõik on nii pindakäivalt rõõmsad!
Kuid see on just see aeg ja koht - rohkem, kui eales varem,
kus olema pead!
Sest su usk peab olema hästi tangitud,
et lasta sul jätkuvalt saada osa Jeesuse armust ja Jumala tõotustest,
nii et sinu usust saaks sinu võit.
Kahjuks aga on inimesi,
kes kohtlevad oma usku kui nagisse riputatavat mantlit.
Kui tarvis, võtad selle nagist ja paned oma "usumantli" selga.
Tavaliselt siis, kui sul on raske ja sa hüüad: "Oo, Jumal!"
Nii et sul on usku vaid ajutiselt, teatud olukordade tarvis.
Mina aga usun, et sind on kutsutud elama usuelu.
Täisväärtuslikku, võimsat usuelu, mis keskendub sellele, kes Jumal on.
Sellele, kes Ta on nii headel kui halbadel aegadel,
ja mitte vaid sellele, mida Ta teeb.
Sa ei saa omada vaid ajutist usku, vaid sa pead elama usuelu.
Minu usk - minu soosing.
2. Minu usk - minu Issand.
Minu usk ja Jeesuse Issandaks olemine.
Võib-olla see aspekt pole just usuelu kõige glamuursemaid pooli.
Huvitav, kuidas Jeesuse Issandaks olemine
kõigis su elu valdkondades välja näeb?
Jah,Ta on Issand keset me ülistust ja kiitust. Aamen.
Ta on Issand siis, kui üksteist tervitame
või oma palvesoovid esile toome.
Ta on Issand siis, kui kuuleme tänupalveid.
Kuid mida see tähendab, et Jeesus on kõige Issand?
On Ta ka mu rahaasjade Issand
ja kas ma usaldan Teda oma rahaasjades?
Kui Jumal ütles Vana Testamendi rahvale,
pange mind proovile ja vaadake, kuidas ma avan oma taevaluugid,
siis kas Ta ütles ehk sellega seda: "Usaldage ja uskuge mind!
Püsige ja elage usus!"
Mu palve on, et me ei näeks usku vaid kui vahendit millegi saamiseks
siis, kui häda käes,
vaid see on miski, mille kaudu me tunnistame:
"Issand, Sa oled minu elu Issand
ja ma näitan, et usaldan Sind nii minu jaoks tähtsates asjades,
rahaasjades, suhtumistes, sõnades ja tunnistustes.
Issand, tahan elada oma elu Sinu juhtimise ja valitsuse all!"
Sest usk ei taandu vaid sellele, mida Jumal teeb,
vaid sellele, kes Ta on.
Mulle meeldib see, et kuigi meile on õpetatud,
et Jeesus on meie isand ja meie Tema sulased,
siis ma ei näe kusagil Piiblis,
kus Jeesus oleks vaadanud kellegi peale ja öelnud:
"Sa oled mu sulane!"
Kogu Jeesuse olemus peegeldas pigem sõnumit:
"Te olete mu sõbrad."
Meie näeme Teda, kui oma isandat, Tema aga meid, kui oma sõpru.
See annab sulle taas selgemat aimu Jeesuse armust.
Aamen.
Ta on Issand.
Andmine ja Jumala austamine läbi sõnakuuleliku kümnise maksmise
on minu jaoks igavikuline printsiip,
ja mitte vaid Vana või Uue Testamendi teema.
Nii et kui me tahame elada oma elu usus, mis viib võiduni,
peame usaldama Jumalat ka oma rahaasjades.
Keegi ütles mulle kord:
"Proovisin seda kümnise maksmist, aga see ei toiminud!"
Mis mõttes ei toiminud?
Kui sinu andmine tähendab seda,
et keegi inimene kuuleb tänu sellele evangeeliumi,
siis see toimib!
Kui sa teed midagi, mida Jumal julgustab sind tegema,
siis see toimib!
Kui sa elad usuelu ja austad Jumalat oma rahaga,
võin 60-aastase mehena kinnitada ja lubada sulle,
et kui austad Jumalat oma finantsidega
ja ka kõigis oma teistes eluvaldkondades,
siis sa näed, kuidas see ainult ei toimi,
vaid see toob kaasa ka imelised võidud ja tunnistuse.
See toob kaasa elu, kus sul ei jää muud üle,
kui vaid tänada Jumalat kõige eest!
3. Minu usk - minu mägi.
Kui Piibel räägib sellest,
et peaksime ütlema mõnele mäele: "Liigu paigast ja kukuta end merre!",
siis see on ikka päris hullumeelne mõte.
Mida aga siis teha, et kõigutada mägesid?
Matteuse 21:21 ütleb Jeesus: Tõesti, ma ütlen teile,
kui teil oleks usku ja te ei mõtleks kaksipidi,
siis te ei teeks üksnes seda, mis juhtus viigipuule,
vaid kui te sellele mäele ütleksite: Kerki ja kukuta end merre!”,
siis see sünniks."
Kui ma mõtlen mägedele
ja mõnele mäele, mis vajaks liigutamist,
siis kui see mägi on mu ees -
mägi, mis sümboliseerib mõnda mu takistust või väljakutset,
siis mulle meeldiks näha seda liigutatuna mu selja taha.
See on üks hämmastav asi, kui sellele mõelda.
Ma seisan täna siin laval, imelise rahvahulga ees, ilusas saalis,
hoones, mis asub väga kenas ja kaasaegses ärikeskuses.
Ja üks asi, millest me poleks iialgi osanud unistadagi,
on see, et nad ehitavad raudteejaama otse üle tee meist,
mis saab ühendama me kogudust kõigi teiste paikadega kogu Sydneys.
Palju aastaid tagasi, asus siinsest ärikeskusest üle tee
minu väga tagasihoidlik kontor ühe laohoone soklikorrusel.
Sealt paigast ümberringi vaadates paistsid vaid põllud,
mille kohta räägiti,
et kord ühel päeval saab neil laiuma suur ärikeskus.
Seda kõike kirjeldati ikka väga helgetes toonides.
Raha, mida selle eest küsiti, oli igal juhul üle me võimete;
see oli mägi, mille ületamine olnuks liiga raske.
No tegelikult võimatu.
Kuid täna, aastaid hiljem, seisan ma siin
koos paljude teiega, kes te olete olnud ustavad
ja see mägi, mis kord oli meie ees, on kõrvaldatud
ja on nüüd meie selja taga.
Milline mägi su ees peaks saama tõstetud su selja taha?
Sest see on see, mida mägesid kõigutav usk tähendab.
Üks viis, kuidas saada jagu oma mäest,
on minna ümber selle.
Kuid inimesed, kes püüavad vältida mõnda mäge,
hakkavad hoopis tiirutama selle ümber,
jõudes ikka ja jälle tagasi samasse punkti.
Teine võimalus on minna mäest läbi, mis tähendab tunneli olemasolu.
Igaühel meist on elus olnud tunneli kogemusi,
mis pole üldse mitte meeldivad.
Mind on õpetatud
mitte hüppama rongilt maha seni, kuni see on veel tunnelis
ja see on üks ütlemata tark nõuanne.
Üks võimalus on minna ka üle mäe,
kuid see võib vahel tunduda võimatuna.
Mu poeg ja ta sõbrad sõitsid ratastega päevi
läbi erinevate maade ja Alpide.
Tegu oli ühe kampaaniaga Euroopas, kus tõusti inimkaubanduse vastu.
Nad saatsid meile pilte nagu see siin ekraanil.
Seal on näha mu poeg Ben,
kes kui aus olla, pole sündinud jalgratta jaoks.
Ta võiks edukalt olla ragbi mängija, aga mitte jalgrattur.
Kuid ta hakkas treenima selle ürituse tarbeks.
Kui nad siis lahkusid kusagilt Ida-Euroopast,
et finišeeruda Londonis,
siis ta oli sinna jõudes nii nõrk ja lihaste poolest nii läbi,
et selle asemel, et hõisates finišeeruda,
ta lihtsalt istus peale finišeerumist keset Londonit maha
ja nuttis nagu väike laps.
Sest see kõik oli nii raske.
Kuid see hämmastav asi usu juures on see,
et kui sa näed seda kui üht edasiviivat vahendit,
siis üks viis, kuidas mäest jagu saada,
on hoida oma parem jalg gaasipedaalil
ja lasta oma usul teha kogu töö.
Hoopis teine lugu on aga siis, kui püüad seda teha omast jõust.
Piibel aga ütleb,
et usuta on võimatu olla Jumalale meelepärane.
See on võimatu.
Nii et ilma usuta on kõik võimatu.
Kui sa aga usaldad Jumalat oma mäe liigutamise osas,
siis selle asemel, et näha mäes võimatust,
saab sellest hoopis võimalus.
On teatud asju, mida Jumal ei saa teha.
Ta ei saa olla teadmatuses.
Miks?
Sest Ta on kõiketeadev.
Ta ei saa ka olla väetu.
Miks?
Sest Ta on kõikväeline!
Jumal ei saa ka pattu teha, sest Ta on patuta;
Temas pole mingit pattu.
Küll aga võttis Ta enda peale kõik meie patud.
Teine asi, mida Jumal veel teha ei saa,
on mitte millegi tegemine.
Seetõttu ka, kui tuled Jumala juurde usuga Jeesusesse,
sest ilma usuta pole võimalik Jumala juurde tulla.
Kui aga tuled Jumala juurde usus, siis see muudab võimatuse olemust,
sest Jumala jaoks pole miski võimatu!
Me ise oleme ütlemata osavad eimillegi vallas.
Mulle endalegi meeldib vahel teha mitte midagi.
Me oleme ütlemata osavad selles, kuid Jumal mitte.
Ja see on üks võimas asi.
Seetõttu ütlebki Piibel,
et Jumala jaoks on kõik võimalik ja mitte miski pole võimatu.
Mitte miski tähendab mitte miski.
Nii et püsi usus! Mägesid kõigutavas usus.
4. Minu usk - minu pettumus.
Minu usk - minu pettumus.
On nii imeline kuulda võrratuid lugusid.
Näiteks paarist, kes üritas, kuid ei suutnud aastaid last saada.
Proovisid erinevaid mooduseid ja vahendeid, kuid ei mingit last.
Kuniks ühel päeval tuli esile tohutu rõõm ja tunnistus,
sest nad tulid väikese beebiga, keda Jumalale pühendada.
Milline imeline ja võimas asi, mille eest tuua au Jumalale.
Mulle meeldivad imed!
Samas aga võib leiduda mõni teine paar,
kes tahaks elada kaasa esimese paari õnnele, kuid ei suuda.
Nad mõtlevad, mis neil küll viga on?
Mis neil küll viga on, et nendega taolist imet ei sündinud?
Miks nendega nii ei läinud?
Mulle meeldib see, kuidas Paulus kirjeldab usku.
Paulus nimetas end 1 Timoteose 1:13-14
Jumala teotajaks.
Jumala teotajaks, tagakiusajaks ja julmuriks,
öeldes, et tegi seda uskmatuses ja arutult.
Kuid siis ta lisab salmis 14:
"Aga meie Issanda arm on olnud minu vastu üliväga suur
koos usu ja armastusega,
mis meile on antud Kristuses Jeesuses."
Seal on kolm sõna: arm, usk ja armastus.
Muide, usk on armu ja armastuse vahel.
Mu palve on, et me võiks alati olla inimesed,
kellel on usku Jumala tegudesse,
kuid kellel jagub usu kõrvale ka armu ja armastust.
Et me rõõmustame nendega, kes on rõõmsad
ja nutme nendega, kes nutavad.
Keegi seal nurgas võib paraneda üleloomulikult vähist,
tuues selle eest kogu au Jumalale,
samas kui teises nurgas mattis keegi just oma isa,
kes suri vähi tõttu.
Usus ei tohiks ka kunagi olla midagi, mis mõistaks inimesi hukka.
Inimesi, kes seisavad silmitsi tõeliste väljakutsetega.
Ei mingit hukkamõistu, sest see toob usule halba mainet.
Kui aga lood armastuse ja armu õhkkonna,
peegeldad ka Jeesuse südant
ja näed, kuidas usk lööb seal särama ja õitsele.
Arm aga toob esile võidu, mida ainuüksi Jeesus saab anda.
Minu usk - minu võit.
Sinu usk - sinu võit.
Kui usud sellesse, ütle: "Aamen."
Tahan, et see raamat kõnetaks inimesi erinevatelt elualadelt,
sest usun, et igaüks on kutsutud elama, armastama ja juhtima
nii nagu Jeesus meile seda õpetas.
Kui me seda tõesti ka teeme,
on lausa hämmastav, kuidas see avab meile uksi
ja kingib meile uusi alguseid.
See raamat avab seda, kes mu isa on
ja tema loo läbi omakorda selle,
kes ja mis on me kogudus ning Jumal.
Ta on alati olnud see sama - kirglik ja alandlik,
ehitades Jumala koda.
See nõuab ikka iseloomu, et teha seda kogu oma elu,
kuid see on see, kes Brian on.
Pole kahtlustki, et kõigis su asjades on parim alles ootel!
Raamat on saadaval nii E-raamatuna kui helikandjal.
Mul on nii hea meel, et vaatasid meid.
Oleme Bobbiega nii õnnistatud inimeste poolt,
kes on osa meie maailmast
ja ka teie tõttu, kes te üle maailma meie saadet vaatate
ja sellest loodetavasti midagi saate.
Oleme tänulikud su eest ja armastame sind.
Ole õnnistatud ja ära iialgi unusta, et parim on alles ootel!
Su armastus püsib igavesti
Su püha mägi, mis ei lange iial
Las kogu maailm tervitada seda lootust
Las Su tahe sündida igas südames
Tere tulemast koju kogu loodu
See lootus kuulub meile, las Su riik tulla
Tõlge: Anne-Ly Raukas